Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Sp. zn. : 1 Pv 419/12/6613	Žiar nad Hronom, 9.9.2014
EEČ : 2-52-137-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona

Rozhodol: 	prokurátorka Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 26.6.2013, spisová značka 1 Pv 419/12/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 28.07.2012 od 21.00 h do 22.40 h pri vodnej nádrži zv. Tajch v Novej Bani, časť Tále, z vrecka krátkych nohavíc odložených na brehu nádrže odcudzil kľúče od osobného motorového vozidla zn. Ford Fusion, ev. č. ZC 024 AN a na parkovisku pri rekreačnom zariadení Losos odomkol uvedené vozidlo, z ktorého odcudzil mobiný telefón zn. Nokia 5140, plátenú príručnú tašku s peňaženkou a hotovosťou 150,- €, dokladmi, stravnými lístkami v hodnote  3,60 €, notebook zn. Toschiba Satellite L30 - 134 a digitálny fotoaparát zn. Sony DSC - H7 s príslušenstvom, čím spôsobil majiteľovi vozidla a vecí XXXXX, nar. 05.02.1975, bytom XXXXX, okres Žarnovica, škodu vo výške 1 000,- €,

Uznesením prokurátora Okresnej prokuratúry XXXXX zo dňa 26.6.2013, spisová značka 1 Pv 419/12/6613, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením Okresnej prokuratúry XXXXX sp. zn. 1Pv 419/12 zo dňa 26.06.2013 bolo podľa § 216 ods. 1 Trestného poriadku podmienečne zastavené trestné stíhanie obv. XXXXX za prečin krádeže podľa § 212 ods. 2 písm. a) Trestného zákona. Zároveň mu bola podľa § 216 ods. 2 Trestného poriadku určená skúšobná doba v trvaní 12 mesiacov, ktorá začala plynúť od právoplatnosti tohto uznesenia  t.j. od 09.07.2013 do 09.07.2014.

	Po uplynutí skúšobnej doby boli vyžiadané správy a odpis z registra trestov na obvineného. Zistené bolo, že počas plynutia skúšobnej doby nebol odsúdený za trestný čin, nedopustil sa priestupkov a neboli voči nemu vykonané žiadne opatrenia.

	Vzhľadom k tomu, že obv. ml. XXXXX počas plynutia skúšobnej doby v trvaní 12 mesiacov viedol riadny život, bolo potrebné rozhodnúť, že sa osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Reptišová
prokurátorka